**Aktualizované informácie pre študentov a študentky Katedry slovenského jazyka a komunikácie FF UMB**

* Aktuálne oznamy súvisiace s **Covid-19**, vydávané filozofickou fakultou, nájdete na webovej adrese: [https://www.ff.umb.sk/o-fakulte/aktualne-oznamy/covid-19/](https://www.ff.umb.sk/o-fakulte/aktualne-oznamy/covid-19/%20).
* **Termín 1. etapy prihlasovania na predmety AR 2020/21 v AiS2** ostáva **bez zmeny** **(1. 4. – 30. 4. 2020)**.
* Študentov učiteľstva, ktorí **nestihli pred zatvorením škôl ukončiť** **súvislú pedagogickú prax**, chceme informovať o **zohľadnení mimoriadnej situácie**. Týka sa to aj študentov s **individuálnymi študijnými plánmi** (napr. v súvislosti s nezrealizovanými skúškami naplánovanými na marec) a študentov, ktorí vzhľadom na aktuálnu situáciu predčasne ukončia **mobilitu Erasmus+** či iné **zahraničné mobility** (pozri odkaz: <https://www.ff.umb.sk/o-fakulte/aktualne-oznamy/erasmus-outgoing-studentstvo.html>).
* **Termín podania prihlášok** na budúci akademický rok sa zatiaľ **predlžuje na neurčito**. Elektronickú prihlášku môžete vyplniť **hneď teraz**, nezabudnite však po skončení mimoriadnej situácie doručiť aj tlačenú verziu.

V Banskej Bystrici 17. 3. 2020 Mgr. Gabriel Rožai, PhD.

katedrový koordinátor ECTS